สวัสดีครับคุณ จากที่เคยปรึกษาเรื่องทอนซิลครั้งที่แล้ว ผ่านมาสัปดาห์นึง อาการเจ็บทุเลาไปมาก แต่ลิ้นไก่ยังบวมน่าบีบเหมือนเดิมเลยครับ(ฮา) ควรรอต่อไปหรือควรไปหาเพื่อรับยายุบบวมดีครับ(คือไม่ได้เป็นปัญหามากแล้ว ผมพบว่าถ้านอนตะแคงจะหายใจได้ปกติ อยากทราบแค่ว่าการบวมนี้ยังคาดหวังให้มันยุบเองได้มั๊ยครับ พักนี้ผมทานยามาเยอะแล้ว) แต่คราวนี้ผมเพิ่งสังเกตุอาการใหม่ครับ คือผมพบว่าที่ลิ้นของผมมีอาการบาดเจ็บ ตรงโคนลิ้นด้านซ้าย ลิ้นทั้งลิ้นรับรสได้อ่อนๆ แต่ซีกซ้ายที่บาดเจ็บ จะรู้สึกเปรี้ยวปะแล่มๆทุกครั้งที่อาหารไหลไปโดน(มันกึ่งๆระหว่างรสเปรี้ยว กับการเจ็บเมื่อยก็ไม่แน่ใจ แต่ลิ้นไม่ค่อยรู้รสทั้งลิ้น) ตอนนี้ประมาณ 6 วันหลังผ่าพอดีครับ อาการนี้จะเป็นตลอดไปมั๊ยครับ ค่อนข้างกังวล ขอบครับคุณ
สวัสดีค่ะ หลังจากการตัดต่อมทอลซิล คนไข้สามารถเกิดภาวะแทรกซ้อนได้หลายอย่างค่ะ เช่น เลือดออกจากแผล แผลบวมและเนื้อเยื่อรอบๆบวม อาการหายใจติดขัด รวมถึงในบางรายอาจมีลิ้นที่รับรู้รสได้น้อยลง หรือเปลี่ยนแปลง ซึ่งอาการต่างๆจะค่อยๆดีขึ้นได้ค่ะ บางรายอาจใช้เวลา 1-2สัปดาห์ บางรายใช้เวลาเป็นเดือน กรณีที่ควรรีบไปพบแพทย์ก่อนนัด ได้แก่ อาการไข้สูง เจ็บคอรุนแรง แผลบวมมากจนหายใจติดขัดรุนแรง เป็นต้น แนะนำให้ รับประทานอาหารอ่อน รสจืดๆ หากอาการบวมค่อยๆดีขึ้น และไม่ปวด สามารถรอดูอาการต่อก่อนได้ค่ะ ไม่จำเป็นต้องรับประทานยาเพิ่มเติมค่ะ